CELEX: 62014TN0687
Language: fi
Date: 2014-09-22 00:00:00
Title: Asia T-687/14: Kanne 22.9.2014 – Novomatic v. SMHV – Simba Toys (African SIMBA)

17.11.2014   
            
            
               FI
            
            
               Euroopan unionin virallinen lehti
            
            
               C 409/55
            
         Kanne 22.9.2014 – Novomatic v. SMHV – Simba Toys (African SIMBA)
   (Asia T-687/14)
   2014/C 409/75
   Kannekirjelmän kieli: saksa
   
      Asianosaiset
   
   
      Kantaja: Novomatic AG (Gumpoldskirchen, Itävalta) (edustaja: asianajaja W. Mosing)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Simba Toys GmbH & Co. KG (Fürth, Saksa)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan 11.7.2014 asiassa R 2098/2013-4 tekemän päätöksen sillä seurauksella, että SMHV hylkää väitteen kokonaisuudessaan tavaroiden ja/tai merkkien samankaltaisuuden puuttumisen tai sekaannusvaaran puuttumisen vuoksi ja hyväksyy yhteisön tavaramerkkihakemuksen nro 009752271 ”African SIMBA” rekisteröitäväksi hakemuksen mukaisesti
            
         
               —
            
            
               SMHV:n – ja väitteentekijän, jos se osallistuu kirjalliseen käsittelyyn – on vastattava omista oikeudenkäyntikuluistaan, ja ne on velvoitettava korvaamaan kantajan oikeudenkäyntikulut valitusmenettelyssä sisämarkkinoiden harmonisointivirastossa (tavaramerkit ja mallit) ja tässä menettelyssä.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: kantaja
   
      Haettu yhteisön tavaramerkki: kuviomerkki, joka sisältää sanat ”African SIMBA”, luokkaan 28 kuuluvia tavaroita varten – yhteisön tavaramerkkihakemus nro 9 752 271
   
      Sen tavaramerkin tai merkin haltija, johon väitemenettelyssä on vedottu: toinen osapuoli valituslautakunnan menettelyssä
   
      Tavaramerkki tai merkki, johon väitemenettelyssä on vedottu: kansallinen kuviomerkki, joka sisältää sanan ”Simba”, sekä sanamerkin ”SIMBA” kansainvälinen rekisteröinti luokkaan 28 kuuluvia tavaroita varten
   
      Väiteosaston ratkaisu: väitteen hyväksyminen
   
      Valituslautakunnan ratkaisu: valituksen hylkääminen
   
      Kanneperusteet: asetuksen N:o 207/2009 8 artiklan 1 kohdan b alakohdan ja 75 artiklan rikkominen